CELEX: C2004/106/04
Language: da
Date: 2004-04-30 00:00:00
Title: Domstolens dom (Sjette Afdeling) af 18. marts 2004 i sag C-314/01, Siemens AG Österreich, ARGE Telekom & Partner mod Hauptverband der österreichischen Sozialversicherungsträger (anmodningom præjudiciel afgørelse fra Bundesvergabeamt) (Offentlige kontrakter— direktiv 89/665/EØF — klageprocedurer i forbindelse med indgåelse af offentligekontrakter — virkningerne af den ansvarlige klageinstans' afgørelse, der annullererden ordregivende myndigheds beslutning om ikke at tilbagekalde et udbud afen kontrakt — begrænsning i adgangen til at benytte underentreprise)

30.4.2004   
            
            
               DA
            
            
               Den Europæiske Unions Tidende
            
            
               C 106/3
            
         
      DOMSTOLENS DOM
   
   (Sjette Afdeling)
   af 18. marts 2004
   
      i sag C-314/01, Siemens AG Österreich, ARGE Telekom & Partner mod Hauptverband der österreichischen Sozialversicherungsträger (anmodning om præjudiciel afgørelse fra Bundesvergabeamt)
       (1)
   
   (Offentlige kontrakter - direktiv 89/665/EØF - klageprocedurer i forbindelse med indgåelse af offentlige kontrakter - virkningerne af den ansvarlige klageinstans' afgørelse, der annullerer den ordregivende myndigheds beslutning om ikke at tilbagekalde et udbud af en kontrakt - begrænsning i adgangen til at benytte underentreprise)
   (2004/C 106/04)
   Processprog: tysk
   I sag C-314/01, angående en anmodning, som Bundesvergabeamt (Østrig) i medfør af artikel 234 EF har indgivet til Domstolen for i den for nævnte ret verserende sag, Siemens AG Österreich, ARGE Telekom & Partner mod Hauptverband der österreichischen Sozialversicherungsträger, at opnå en præjudiciel afgørelse vedrørende fortolkningen af Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (EFT L 395, s. 33), som ændret ved Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1), har Domstolen (Sjette Afdeling), sammensat af præsidenten V. Skouris, som fungerende formand for Sjette Afdeling, og dommerne C. Gulmann, J.-P. Puissochet, R. Schintgen (refererende dommer) og N. Colneric; generaladvokat: L.A. Geelhoed; justitssekretær: M.-F. Contet, den 18. marts 2004 afsagt dom, hvis konklusion lyder således:
   Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, som ændret ved Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, navnlig artikel 1, stk. 1, og artikel 2, stk. 7, skal fortolkes således, at medlemsstaternes nationale lovgivning for det tilfælde, at en klausul i et udbud er uforenelig med fællesskabslovgivningen om offentlige kontrakter, skal give mulighed for, at denne uforenelighed kan påberåbes inden for rammerne af de i direktiv 89/665 nævnte klageprocedurer.
   
      (1)  EFT C 317 af 10.11.2001.